**Illustration af Jacobsons kommunikationsmodel**



**Afsender- kontakt (medium)-modtager**

I kommunikationsanalyse i undervisningen er vi begyndt med at undersøge kommunikationssituationen ved først at se på: Hvem er afsenderen? Hvem er modtageren ? I analysen af modtagerforhold har vi også brugt teori fra livsstilsanalyse vi har anvendt Minervamodellen ( se i dokumentet Minervamodellen i Lectio)) Og hvilket medie eller kanal er kontakten mellem afsender og modtager skabt igennem? En meddelelse er formidlet igennem: avis, morsø-kode,tale på DR-tv, en SMS osv. Giver kontakten/mediet kun mulighed for en envejskommunikation? Eller kan modtageren ’svare’ på afsenderen meddelese? (et debatindlæg i en trykt avis versus et debatindlæg bragt på det selv samme mediehus’ sociale medier giver modtageren forskellige muligheder for at besvarer eller kommentere en afsenders debat- indlæg. Her får valget af kontakt (medium) derfor en stor betydning for kommunikationssituationen!

**’Kontekst’ og ’kode’**

Koden er det kommunikationssystem (’tegnsystem’ )som en meddelelse formidles igennem: Morsøkode, sprog, tegnkode, og for at afkode dette skal modtageren dele en hel eller have en delvis fælles kontekst-forståelse med afsenderen. I fald man ikke kender til morse-systemet, så vil modtageren ikke kunne afkode afsenderens meddelelse. En meddelelse har også en reference til noget i virkeligheden. Dette kan være en reference, som refererer til noget konkret ( et højtryk er målt, og det er på vej over Danmark, så vi får godt vejr på onsdags, så vi kan grille i haven) eller til et mere abstrakte begreb ( Kærlighed forelskelse etc.)

Når vi i danskfaget taler om ords ’Mer(e) -betydning ’(den konnotative betydning), så bruger vi sproget til at tale om det selv samme sprog! Netop i sådan en situation har vi i vores analyse fokus på ’koden’ som funktion i sproget i Jacobsons teori! Her er vi på et metaniveau!

**Kontekst:**

Vi har brug for en kontekst, hvis vi skal afkode meddelelsens referencer. Hvis en meddelelse refererer til noget, som modtageren ikke forstår og kender til, så er det svært for afsenderen at få meddelelsens indhold ( meddelelser handler om ’noget) igennem til modtageren, for modtageren forstår ikke, hvad afsenderen specifikt mener (referer til)– eller modtageren kan ikke danne sig mentale billeder af det, som meddelelsen handler om! Et brev, som beskriver et hav til en modtager, som aldrig har set et hav eller været i nærheden af en sø – det gør det svært at forstå sådan en beskrivelse for modtageren, da den fælles kontekst mangler. Konteksten kan være knyttet til uendelige mange lag: kultur, fagspecifikke emner, litteraturhistorie i danskfaget, eller generationser forskellige brug af sproget:( Skippidi-toilet – de færreste på 70år kender begrebet og konteksten fra Youtube, men de har måske fået det forklaret af et barnebarn;-)).

**Poetisk funktion:**

I har i forbindelse med fokus på ordklasser i f.eks lyrik(digte) haft fokus på sproget og dets fonetiske, æstetiske og ’musikalsk’ legende elementer i sproget: dvs. Vi brugte sproget til at tale om sproget (metaniveau), og når vi undersøgte/undersøger specifikke valg af ord og deres denotative og konnotative betydninger, så har vi haft fokus på den poetiske funktion i sproget.

En sidenote: I har også arbejdet med den fatiske funktion fra Jacobssons teori: det er markører af, at der fortsat er ’kontakt mellem afsender og modtager’. Når vi taler i telefon, så siger vi: hmmm, øh jaaaa etc. I fald vi lytter lydløst, så spørger modtageren måske: er du der endnu? (mobiltelefonen kan jo have dårlig dækning, så modtageren ikke længere kan høre afsenderen. Dette er mest relevant, når I analyserer det talte sprog i f.eks samtale-analyse, analyse af en podcast med mere.

**Jacobsons egen definition citeret:**

Jacobson definerer selv de sproglige funktioner i kommunikationssituation således:

 ”Sproget må undersøges i alle dets forskellige funktioner. En skitse af alle disse funktioner kræver en kort oversigt over de faktorer som indgår i enhver talehandling, i enhver sproglig kommunikationsakt. AFSENDEREN afsender en MEDDELELSE til MODTAGEREN. For at være effektiv må meddelelsen forudsætte en KONTEKST der refereres til, desuden en KODE som er helt eller delvis fælles for afsender og modtager og endelig en KONTAKT, en fysisk kanal og psykologisk forbindelse mellem afsender og modtager der gør dem begge i stand til at indgå eller forblive i kommunikation. Alle disse faktorer som er nødvendige for sproglig kommunikation, kan skematiseres som følger:



Disse faktorer bestemmer hver sin sproglige funktion. Skønt vi skelner mellem seks fundamentale aspekter af sproget, vil vi næppe finde sproglige meddelelser der kun kunne udfylde én funktion. Forskelligheden ligger ikke i at en af disse forskellige funktioner har monopol men i et forskelligt funktionshierarki. En meddelelses sproglige struktur afhænger væsentligst af den dominerende funktion ...

Indstillingen mod MEDDELELSEN som sådan, fokusering på meddelelsen for dens egen skyld, er sprogets POETISKE funktion ...”

*(Roman Jakobson: Poesi og Lingvistik, oversat af Niels Erik Wille, Vindrosen 7/1967)*